Page:Cherrie and the slae.pdf/69

 AND THE SLAE. 57 CXII. That, Quoth Experience, I can And all ye said sen ye began, I ken to be a truth. Quoth Skill, the same I approve ; Quoth Reason, then let us remove, And sleep nae mair in sleuth : Wit and Experience quoth he, Shall go before a pace, The man shall cum with Skill and me Into the second place; Attowre now, you four now Shall come into a band, Proceeding and leading Ilk other be the hand. CXIII. As reason order'd, all obey'd, Nane was owre rash, nane was affray'd, Our counsell was sae wise, As of our journey Wit did note, We fand it true in ilka jot, God bless the enterprize : For ev'n as we came to the tree, Which as ye heard me tell Could not be clum thair suddenlie, The fruit for ripeness, fell; Which haisting and taisting, I fand myself reliev'd Of cares all and sares all That mind and body griev'd.